REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/252-14

8. septembar 2014. godine

B e o g r a d

ZAPISNIK

16. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 8. SEPTEMBRA 2014. GODINE

Sednica je počela u 9,15 časova.

Sednicom je predsedavao Veroljub Arsić, predsednik Odbora.

Sednici su prisustvovali članovi Odbora: Dušica Nikolić, Miloš Tošanić, Dražen Jarić, Dragoljub Zindović, Olivera Pešić, Dejan Andrejević, Nikola Jolović, Dejan Radenković i Momo Čolaković.

Sednici je prisustvovala Sonja Vlahović, zamenik Radmila Kostića, odstutnog člana Odbora.

Sednici nisu prisustvovali članovi Odbora: Radmilo Kostić, Dragan Đilas, dr Milorad Mijatović, Žika Gojković, Vojislav Vujić, Đorđe Stojšić i Zoltan Pek.

Na predlog predsednika, Odbor je jednoglasno utvrdio sledeći

D n e v n i r e d

1. Razmatranje Predloga zakona o potvrđivanju Sporazuma o zajmu (Projekat podrške Agenciji za osiguranje depozita) između Republike Srbije i Međunarodne banke za obnovu i razvoj, koji je podnela Vlada (03 broj 400-2690/14 od 15. avgusta 2014. godine);

2. Razmatranje Predloga odluke o davanju saglasnosti na Odluku o izmenama i dopunama Finansijskog plana Nacionalne službe za zapošljavanje za 2014. godinu, koji je podnela Vlada (03 broj 400-2632/14 od 6. avgusta 2014. godine);

3. Razno.

**Prva tačka dnevnog reda:** Razmatranje Predloga zakona o potvrđivanju Sporazuma o zajmu (Projekat podrške Agenciji za osiguranje depozita) između Republike Srbije i Međunarodne banke za obnovu i razvoj, koji je podnela Vlada (03 broj 400-2690/14 od 15. avgusta 2014. godine)

Povodom ove tačke dnevnog reda diskusije nije bilo.

Na predlog predsednika, Odbor je jednoglasno odlučio da predloži Narodnoj skupštini da prihvati Predlog zakona o potvrđivanju Sporazuma o zajmu (Projekat podrške Agenciji za osiguranje depozita) između Republike Srbije i Međunarodne banke za obnovu i razvoj.

Odbor je, na osnovu člana 156. stav 3. Poslovnika Narodne skupštine, podneo Narodnoj skupštini sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o zajmu (Projekat podrške Agenciji za osiguranje depozita) između Republike Srbije i Međunarodne banke za obnovu i razvoj, koji je podnela Vlada.

Za izvestioca Odbora na sednici Narodne skupštine određen je Veroljub Arsić, predsednik Odbora.

**Druga tačka dnevnog reda:** Razmatranje Predloga odluke o davanju saglasnosti na Odluku o izmenama i dopunama Finansijskog plana Nacionalne službe za zapošljavanje za 2014. godinu, koji je podnela Vlada (03 broj 400-2632/14 od 6. avgusta 2014. godine)

Povodom ove tačke dnevnog reda diskusije nije bilo.

Na predlog predsednika, Odbor je jednoglasno odlučio da predloži Narodnoj skupštini da prihvati Predlog odluke o davanju saglasnosti na Odluku o izmenama i dopunama Finansijskog plana Nacionalne službe za zapošljavanje za 2014. godinu.

**Treća tačka dnevnog reda:** Razno

Predsednik Odbora je upoznao članove i zamenike članova Odbora sa sadržinom Poziva za učešće na interparlamentarnoj konferenciji koji su predsednici odbora za budžet i finansije Senata i Predstavničkog doma Italije uputili Odboru. Konferencija se organizuje u okviru Parlamentarne dimenzije italijanskog predsedavanja Savetom Evropske Unije, u Rimu u periodu 29. - 30. septembar 2014. godine. U nastavku je naveo da broj članova delegacije nije određen s obzirom da sve troškove u vezi učešća delagacija snose nacionalni parlamenti, kao i da je uobičajeno da delegacija ima dva do tri člana (jedan do dva poslanika i jedan državni službenik). Dogovoreno je da konferenciji ispred Odbora učestvuje Dejan Radenković, član Odbora.

\*\*\*

Sednica je završena u 9,30 časova.

Sednica je tonski snimana.

SEKRETAR ODBORA PREDSEDNIK ODBORA

Aleksandra Šašo Veroljub Arsić,s.r.